CELEX: 32005D0384
Language: fi
Date: 2005-05-12 00:00:00
Title: 2005/384/EY: Komission päätös, tehty 12 päivänä toukokuuta 2005, päätösten 2000/45/EY, 2001/405/EY, 2001/688/EY, 2002/255/EY ja 2002/747/EY muuttamisesta yhteisön ympäristömerkin myöntämistä eräille tuotteille koskevien ekologisten arviointiperusteiden voimassaolon pidentämiseksi (tiedoksiannettu numerolla K(2005) 1446)  (ETA:n kannalta merkityksellinen teksti)

20.5.2005   
            
            
               FI
            
            
               Euroopan unionin virallinen lehti
            
            
               L 127/20
            
         
      KOMISSION PÄÄTÖS,
   tehty 12 päivänä toukokuuta 2005,
   päätösten 2000/45/EY, 2001/405/EY, 2001/688/EY, 2002/255/EY ja 2002/747/EY muuttamisesta yhteisön ympäristömerkin myöntämistä eräille tuotteille koskevien ekologisten arviointiperusteiden voimassaolon pidentämiseksi
   (tiedoksiannettu numerolla K(2005) 1446)
   (ETA:n kannalta merkityksellinen teksti)
   (2005/384/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000 (1) ja erityisesti sen 6 artiklan 1 kohdan toisen alakohdan,
   on kuullut Euroopan unionin ympäristömerkintälautakuntaa,
   sekä katsoo seuraavaa:
   
               (1)
            
            
               Ekologisista arviointiperusteista yhteisön ympäristömerkin myöntämiseksi pesukoneille 17 päivänä joulukuuta 1999 tehdyssä komission päätöksessä 2000/45/EY (2) vahvistetun tuoteryhmän määritelmän ja ekologisten arviointiperusteiden voimassaolo päättyy 30 päivänä marraskuuta 2006.
            
         
               (2)
            
            
               Ekologisista arviointiperusteista yhteisön ympäristömerkin myöntämiseksi pehmopaperituotteille 4 päivänä toukokuuta 2001 tehdyssä komission päätöksessä 2000/405/EY (3) vahvistetun tuoteryhmän määritelmän ja ekologisten arviointiperusteiden voimassaolo päättyy 5 päivänä toukokuuta 2006.
            
         
               (3)
            
            
               Ekologisista arviointiperusteista yhteisön ympäristömerkin myöntämiseksi maanparannusaineille ja kasvualustoille 28 päivänä elokuuta 2001 tehdyssä komission päätöksessä 2001/688/EY (4) vahvistetun tuoteryhmän määritelmän ja ekologisten arviointiperusteiden voimassaolo päättyy 29 päivänä elokuuta 2006.
            
         
               (4)
            
            
               Ekologisista arviointiperusteista yhteisön ympäristömerkin myöntämiseksi televisioille 25 päivänä maaliskuuta 2002 tehdyn komission päätöksen 2002/255/EY (5) voimassaolo päättyy 31 päivänä maaliskuuta 2006.
            
         
               (5)
            
            
               Ekologisista arviointiperusteista yhteisön ympäristömerkin myöntämiseksi lampuille ja päätöksen 1999/568/EY muuttamisesta 9 päivänä syyskuuta 2002 tehdyn komission päätöksen 2002/747/EY (6) voimassaolo päättyy 31 päivänä elokuuta 2006.
            
         
               (6)
            
            
               Ekologisten arviointiperusteiden samoin kuin niihin liittyvien, kyseisissä päätöksissä vahvistettujen arviointi- ja todentamisvaatimusten määräaikainen tarkistus on tehty asetuksen (EY) N:o 1980/2000 mukaisesti.
            
         
               (7)
            
            
               Mainittujen perusteiden ja vaatimusten tarkistuksen valossa on aiheellista jatkaa ekologisten arviointiperusteiden ja vaatimusten voimassaoloaikaa yhdellä vuodella.
            
         
               (8)
            
            
               Koska asetuksen (EY) N:o 1980/2000 mukainen tarkistusvelvollisuus koskee ainoastaan ekologisia arviointiperusteita sekä arviointi- ja todentamisvaatimuksia, on aiheellista, että päätökset 2002/255/EY ja 2002/747/EY pysyvät edelleen voimassa.
            
         
               (9)
            
            
               Päätökset 2000/45/EY, 2001/405/EY, 2001/688/EY, 2002/255/EY ja 2002/747/EY olisi sen vuoksi muutettava.
            
         
               (10)
            
            
               Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2000/45/EY 3 artikla seuraavasti:
   
      ”3 artikla
      Tuoteryhmän ’pesukoneet’ ekologiset arviointiperusteet ja niihin liittyvät arviointi- ja todentamisvaatimukset ovat voimassa 30 päivään marraskuuta 2007 saakka.”
   
   2 artikla
   Korvataan päätöksen 2001/405/EY 3 artikla seuraavasti:
   
      ”3 artikla
      Tuoteryhmän ’pehmopaperituotteet’ ekologiset arviointiperusteet ja niihin liittyvät arviointi- ja todentamisvaatimukset ovat voimassa 4 päivään toukokuuta 2007 saakka.”
   
   3 artikla
   Korvataan päätöksen 2001/688/EY 3 artikla seuraavasti:
   
      ”3 artikla
      Tuoteryhmän ’maanparannusaineet ja kasvualustat’ ekologiset arviointiperusteet ja niihin liittyvät arviointi- ja todentamisvaatimukset ovat voimassa 28 päivään elokuuta 2007 saakka.”
   
   4 artikla
   Korvataan päätöksen 2002/255/EY 4 artikla seuraavasti:
   
      ”4 artikla
      Tuoteryhmän ’televisiot’ ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään maaliskuuta 2007 saakka.”
   
   5 artikla
   Korvataan päätöksen 2002/747/EY 5 artikla seuraavasti:
   
      ”5 artikla
      Tuoteryhmän ’lamput’ ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään elokuuta 2007 saakka.”
   
   6 artikla
   Tämä päätös on osoitettu kaikille jäsenvaltioille.
   
      Tehty Brysselissä 12 päivänä toukokuuta 2005.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EYVL L 237, 21.9.2000, s. 1.
   
      (2)  EYVL L 16, 21.1.2000, s. 74. Direktiivi sellaisena kuin se on muutettuna päätöksellä 2003/240/EY (EUVL L 89, 5.4.2003, s. 16).
   
      (3)  EYVL L 142, 29.5.2001, s. 10.
   
      (4)  EYVL L 242, 12.9.2001, s. 17.
   
      (5)  EYVL L 87, 4.4.2002, s. 53.
   
      (6)  EYVL L 242, 10.9.2002, s. 44.